b'\n_START_ARTICLE_\nReplikacija\n_START_PARAGRAPH_\nReplikacija\xc2\xa0\xe2\x80\x93 DNR sintez\xc4\x97, vykstanti prie\xc5\xa1 l\xc4\x85stel\xc4\x97s dalijim\xc4\x85si. D\xc4\x97l DNR sintez\xc4\x97s padvigub\xc4\x97ja l\xc4\x85stel\xc4\x97s genomas ir sudaromos salygos susidaryti dviem geneti\xc5\xa1kai identi\xc5\xa1koms dukterin\xc4\x97ms l\xc4\x85stel\xc4\x97ms._NEWLINE_Replikacija vyksta tiek eukariot\xc5\xb3, tiek prokariot\xc5\xb3 l\xc4\x85stel\xc4\x97se, ta\xc4\x8diau mechanizmas ir sintez\xc4\x97s greitis skiriasi.\n_START_SECTION_\nIstorija\n_START_PARAGRAPH_\n1958\xc2\xa0m. Mezelsonas (Meselson) ir Stalis (Stahl) \xc4\xafrod\xc4\x97, kad replikacija yra pusiau konservatyvus procesas. Tai rei\xc5\xa1kia, kad kiekviena nauja spiral\xc4\x97 turi vien\xc4\x85 sen\xc4\x85 ir vien\xc4\x85 nauj\xc4\x85 grandines. Toki\xc5\xb3 rezultat\xc5\xb3 buvo pasiekta pasitelkiant sunkesnius (\xc2\xb9\xe2\x81\xb5N) azoto izotopus.'